**Najčastejšie kladené otázky (FAQ) k výzve na predkladanie ŽoNFP na zvýšenie počtu žiakov stredných odborných škôl na praktickom vyučovaní, kód výzvy: IROP-PO2-SC223-2021-68**

**Otázka č. 1:** Môžu byť v rámci výzvy oprávnené náklady aj:

1. Na prerobenie učebne na miestnosť pre mini telocvičňu, zariadenú strojmi na cvičenie. (bežecké pásy, ...)
	1. Táto miestnosť by slúžil na výučbu predmetu telesná výchova – ( škola nemá telocvičňu).
	2. **Zaradili by sme to v rámci aktivít projektu pod písmeno a, posledná odrážka – vyučovacie miestnosti**

**Odpoveď:** Výdavky musia súvisieť s odborným vzdelávaním v akreditovanom odbore príslušnej školy a cieľmi projektu. Nie je jasné čo je cieľom projektu a aký je príspevok k odbornému vzdelávaniu v škole.

**Otázka č. 2:** Môže byť oprávnený náklad rekonštrukcia elektriky v celej budove?

* 1. **Zaradili by sme to pod písmeno c, stavebné úpravy**

**Odpoveď:** Výdavky musia súvisieť s odborným vzdelávaním v akreditovanom odbore príslušnej školy a cieľmi projektu.

**Otázka č. 3:** Môžeme vybudovať zimnú záhradu, kde by bol výdaj stravy a žiaci by obsluhovali a mali odbornú prax

* 1. **Išlo by o prístavbu**
	2. **Slúžilo by to odbornému výcviku**

**Odpoveď:** Áno

**Otázka č. 4:** Môže byť oprávnený náklad zateplenie školy?

* 1. Zaradili by sme to v rámci aktivít pod písmeno e
	2. Je nevyhnutné, aby sme plnili určitú energetickú triedu?

**Odpoveď:** Áno, avšak Typ aktivity e) zvýšenie energetickej hospodárnosti budov nie je možné realizovať ako samostatný typ aktivity len v kombinácii s aktivitami a), až c). Bližšie informácie k energetickej hospodárnosti sú uvedené v prílohe č. 1 Formulár žiadosti o NFP.

**Otázka č. 5:** Môže byť oprávnený náklad skrinky pre prezliekanie študentov.

**Odpoveď:** Všetky výdavky budú predmetom posudzovania v hodnotení ŽoNFP.

**Otázka č. 6:** V prípade, že škola je zameraná na duálne vzdelávanie a úpravy, ktoré sú predmetom projektového záujmu, sa dotknú aj študentov, resp. teda aj predmetov, kde duálne vzdelávanie neprebieha, je takáto činnosť oprávnená?

**Odpoveď:** Ide o všeobecnú otázku z ktorej nie je jasné aké odbory budú predmetom projektu a ktoré úpravy, sú predmetom projektového záujmu. Vo všeobecnosti môžeme povedať, že ak sú študenti/predmety súčasťou odborného vzdelávania strednej odbornej školy tak tieto činnosti sú oprávnené.

**Otázka č. 7:** Hotelová akadémia má nevyužitú miestnosť, v ktorej sa v minulosti konali sobášne obrady. V súčasnosti chce škola túto miestnosť zmeniť a upraviť na prednáškovú miestnosť. Je to v rámci výzvy oprávnené?

**Odpoveď:** Áno. Výdavky musia súvisieť s odborným vzdelávaním v akreditovanom odbore príslušnej školy a cieľmi projektu.

**Otázka č. 8:**

1. Je oprávneným nákladom kompletná rekonštrukcia telocvične školy. Ide o budovu, ktorú vlastní škola.
2. Pre predmet grafik.
	1. By sme radi zriadili odborne vybavenú učebňu pre prácu v operačnom systéme iOS. To sú Apple zariadenia. Ak by sme chceli kúpiť iMAC Pro v profesionálnej konfigurácií, kde je cena cca 3000 až 5000 Eur v závislosti od konfigurácie, môžeme do projektu zaradiť plnú sumu? Požiadavku na prácu v operačnom systéme iOS, by sme podložili aj dopytom od zamestnávateľov/firiem, s ktorými škola spolupracuje.

1. Je oprávnený náklad nákup kníh a časopisov pre knižnicu?
	1. Nakúpili by sme knihy v počte cca 3-4 ks z jedného titulu.
	2. Ak by sme si chceli predplatiť odborné časopisy na obdobie realizácie projektu, cca 06/2022 až 10/2023. Bude to oprávnený náklad?
2. Je oprávnený náklad oprava striech na budovách školy.
3. Škola sa skladá z viacerých budov a má novú centrálnu kotolňu. Rozvody teplej vody a kúrenia do ostatných budov zostali pôvodne. Je oprávnený náklad v rámci tejto výzvy výmena rozvodom teplej vody a kúrenia medzi budovami?

**Odpoveď:**

1. Reálnu potrebu kompletnej rekonštrukcie telocvične školy z pohľadu odborného vzdelávania má žiadateľ riadne odôvodniť. Výdavky musia súvisieť s odborným vzdelávaním v akreditovanom odbore príslušnej školy a cieľmi projektu.
2. Špeciálny softvér môže byť zaradený do oprávnených výdavkov v plnej cene, ak žiadateľ riadne odôvodní reálnu potrebu jeho zaobstarania. Je však dôležité prihliadať na podmienky verejného obstarávania v rámci ktorého nesmie byť opis predmetu zákazky diskriminačný a neodôvodnene uprednostňovať jedného výrobcu.
3. Knihy a odborné časopisy sú oprávneným výdavkom.
4. Rekonštrukcia a modernizácia budov (aj oprava striech na budovách školy) sú oprávneným výdavkom.
5. Rekonštrukcia a modernizácia budov (aj výmena rozvodov teplej vody a kúrenia medzi budovami) sú oprávneným výdavkom.

Zároveň len pripomíname, že žiadosti o NFP sú predmetom administratívneho resp. odborného hodnotenia, v rámci ktorého odborní hodnotitelia posudzujú projekty podľa *Kritérií pre výber projektov - hodnotiace kritériá* – Príloha č. 6 výzvy. Odporúčame Vám preštudovať aj tento dokument pred odoslaním finálnej verzie žiadosti o NFP.

**Otázka č. 9:** Akými dokladmi preukazuje Žiadateľ - Stredná odborná škola v zriaďovateľskej pôsobnosti kraja, splnenie podmienky finančnej spôsobilosti žiadateľa na spolufinancovanie projektu?

**Odpoveď:** v rámci Príručky pre žiadateľa, kapitola 2.9, tabuľka 1c je uvedené, akými dokladmi o zabezpečení spolufinancovania projektu preukazuje žiadateľ splnenie podmienky finančnej spôsobilosti žiadateľa na spolufinancovanie projektu. Jednotlivé doklady sú predkladané podľa toho, o akého žiadateľa ide, či sa jedná o subjekt územnej samosprávy, verejnej správy, alebo subjekt zo súkromného sektora.

Ak ide o žiadateľa - Stredná odborná škola v zriaďovateľskej pôsobnosti kraja, žiadateľ predkladá:

***V prípade subjektov územnej samosprávy*** *žiadateľ preukazuje zabezpečenie týmito dokladmi:*

*•* ***uznesenie (výpis z uznesenia) zastupiteľstva obce/mesta/kraja o tom, že zastupiteľstvo schvaľuje:***

*- predloženie ŽoNFP za účelom realizáciu projektu „...názov projektu.....realizovaného v rámci výzvy.....“, ktorého ciele sú v súlade s platným územným plánom obce/mesta/kraja a platným programom rozvoja obce/mesta/kraja;*

*- zabezpečenie realizácie projektu v súlade s podmienkami poskytnutia pomoci;*

*- zabezpečenie finančných prostriedkov na spolufinancovanie realizovaného projektu vo výške ……(uviesť sumu rozdielu celkových oprávnených výdavkov projektu a žiadaného NFP v súlade s podmienkami poskytnutia pomoci);*

*- zabezpečenie financovania prípadných neoprávnených výdavkov z rozpočtu obce/mesta/kraja*

**Otázka č.10:** Podmienka 27 hovorí o existencii zmluvného vzťahu so zamestnávateľom. Stačí takáto zmluva len s mestom, prípadne krajom, alebo je potrebný iný typ zmluvy?

**Odpoveď:** Zmluva musí byť so subjektom ktorý realizuje činnosti v danom odbore. V prípade že mesto resp. kraj realizuje činnosť v danom odbore stačí zmluva s ním.

**Otázka č.11:** Študenti SOŠ - chodia na prax do pneuservisu. Škola má záujem žiadať prostredníctvom ŽoNFP o určité zmeny v škole.

Je možné vykonať modernizáciu aj u poskytovateľa odbornej praxe? Nakoľko škola nemá priestory, kde by zmodernizovala alebo nakúpila stroje, ktoré používajú študenti na odbornej praxi, poskytovateľ praxe má záujem prostredníctvom tejto výzvy zmodernizovať priestory - zariadenie vo svojom areály. Je toto oprávnené?

**Odpoveď:** Majetok obstaraný v rámci projektu musí byť vo vlastníctve žiadateľa resp. musí mať vysporiadané majetkovoprávne vzťahy. Zároveň upozorňujeme na predpoklad generovania príjmu (čisté príjmy vygenerované v rámci projektu budú musieť byť vrátené) viď. Príručka pre žiadateľa príloha pravidlá oprávnenosti výdavkov.

**Otázka č.12:** Je pre túto výzvu oprávnený projekt významnej rekonštrukcie budovy školy, keď stavebné povolenie bolo vydané v roku 2018 a projekt je zaradený do energetickej triedy B?

**Odpoveď:** V prípade realizácie aktivity „zvyšovanie energetickej hospodárnosti budov ... “, žiadateľ uvedie, ako zabezpečí aby navrhované technické riešenie bolo v súlade s princípmi energetickej efektívnosti budov uplatňovaných pre sektor verejných budov v zmysle IROP a v nadväznosti na kategorizáciu budov podľa vyhlášky MDVRR SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov, najmä: opatrenia na úsporu energie budú navrhnuté nad rámec splnenia minimálnych požiadaviek na energetickú hospodárnosť budov podľa všeobecne platných právnych predpisov – budovy škôl a školských zariadení

Zároveň uvedie hodnotu po realizácii energetických opatrení, a to: Energetická úroveň pre globálny ukazovateľ – primárna energia po realizovaní energetických opatrení v zmysle vyhlášky MDVRR SR č.364/2012 Z. z. - doplniť údaj v kWh/m2 (kilowatthodín na meter štvorcový za rok)

**Vyhláškou MDVRR SR č. 364/2012 Z. z., ktorou sa vykonáva zákon č. 555/2005 Z. z. o energetickej hospodárnosti budov** a o zmene a doplnení niektorých zákonov v znení neskorších predpisov sú **stanovené minimálne požiadavky na energetickú hospodárnosť budov podľa úrovne výstavby:**

Pre budovu, pre ktorú **bola žiadosť o stavebné povolenie podaná do 31.12.2015**, musí byť globálny ukazovateľ lepší (teda menší) ako horná hranica energetickej triedy B a všetky ostatné ukazovatele, ktoré sú pre danú budovu relevantné, musia dosahovať hodnoty hornej hranice energetickej triedy B alebo lepšie. (Budova musí byť teda minimálne nízkoenergetická a to v zmysle definície platnej/účinnej v čase podania žiadosti o stavebné povolenie).

Pre budovu, pre ktorú **bola žiadosť o stavebné povolenie podaná od 1.1.2016 do 31.12.2016**, musí byť globálny ukazovateľ lepší (teda menší) ako horná hranica energetickej triedy A1 a všetky ostatné ukazovatele, ktoré sú pre danú budovu relevantné, musia dosahovať hodnoty hornej hranice energetickej triedy B alebo lepšie. (Budova musí byť teda minimálne nízkoenergetická a to v zmysle definície platnej/účinnej v čase podania žiadosti o stavebné povolenie).

Pre budovu, pre ktorú **bola žiadosť o stavebné povolenie podaná od 1.1.2017**, musí byť globálny ukazovateľ lepší (teda menší) ako horná hranica energetickej triedy A1 a pre budovu, pre ktorú bola žiadosť o stavebné povolenie podaná po 31.12.2018, musí byť globálny ukazovateľ lepší (teda menší) ako horná hranica energetickej triedy A0.

Záver:

Zaradenie projektu stavby do energetických tried závisí teda nie od dátumu vydania stavebného povolenia, ale **od dátumu podania žiadosti o stavebné povolenie.**

Pozn. V rámci procesu odborného hodnotenia žiadosti o NFP sa potupuje podľa dokumentu „*KRITÉRIÁ PRE VÝBER PROJEKTOV - HODNOTIACE KRITÉRIÁ*“ – Príloha výzvy č. 6

*Hodnotiteľ posúdi (áno/nie), či je navrhované technické riešenie v súlade s princípmi energetickej efektívnosti budov uplatňovaných pre sektor verejných budov v zmysle IROP, najmä:*

* *opatrenia na úsporu energie sú navrhnuté nad rámec splnenia minimálnych požiadaviek na energetickú hospodárnosť budov podľa všeobecne platných právnych predpisov tak, aby sa v prípade nových a významne obnovených budov (významne obnovovaná budova musí túto požiadavku splniť, ak je to technicky, funkčne a ekonomicky uskutočniteľné) dosiahla potreba energie pre príslušnú kategóriu budovy na úrovni nízkoenergetických, ultra-nízkoenergetických budov a budov s takmer nulovou potrebou energie (v závislosti od termínu podania žiadosti o stavebné povolenie). Ak nie je splnenie minimálnych požiadaviek na primárnu energiu (globálny ukazovateľ) resp. ostatných ukazovateľov uskutočniteľné, musí byť táto skutočnosť odôvodnená odborne spôsobilou osobou pre energetickú certifikáciu budov (v rámci prílohy ŽoNFP - Projektová dokumentácia stavby),*
* *podpora, vrátane obnovy historických budov, je podmienená predložením energetického auditu, na základe ktorého hodnotiteľ overí:*
* *výpočet plánovaného ročného objemu úspory PEZ na m2 celkovej podlahovej plochy,*
* *technickú uskutočniteľnosť navrhovaných energetických opatrení,*
* *projekty, v rámci ktorých je navrhované odpojenie od účinných systémov CZT alebo inštaláciou obnoviteľných zdrojov energie sa zvýšia emisie znečisťujúcich látok do ovzdušia v porovnaní so súčasným stavom v predmetnej lokalite nemôžu byť podporené.*

**Otázka č.13:** Škola musí mať uzatvorenú zmluvu so zamestnávateľmi. Avšak v konkrétnom prípade žiadateľa má škola mnoho odborov, ale len niektoré majú uzatvorenú zmluvu so zamestnávateľom. Cieľom projektu je rekonštrukcia kúrenia a rekonštrukcia strechy - čo sa ale dotkne aj odborov, ktoré nemajú uzatvorenú zmluvu so zamestnávateľom, čiže výsledok realizácie projektu pocítia rovnako študenti odborov, ktoré majú uzatvorené zmluvy so zamestnávateľmi, ale aj študenti odborov, ktoré tieto zmluvy uzatvorené nemajú. Je takýto postup v poriadku?

**Odpoveď:** RO pre IROP odporúča žiadateľom výzvy s kódom IROP-PO2-SC223-2021-68 zabezpečiť uzatvorenie zmlúv so zamestnávateľmi pre každý odbor strednej školy, aby bola splnená podmienka výzvy č. 26 **Podmienka existencie zmluvného vzťahu so zamestnávateľom: „***Žiadateľ je pri predložení ŽoNFP povinný preukázať zmluvný vzťah medzi strednou odbornou školou/ odborným učilišťom, na ktorú/ktoré sa projekt vzťahuje a zamestnávateľom, v prospech ktorého sa študijné odbory vyučujú“*.

*V prílohe č. 4 výzvy je uvedené:*

***V prípade, že žiadateľ/prijímateľ bude v rámci typu aktivity a. a b. využívať nadobudnutý hmotný a nehmotný majetok súvisiaci s obstaraním a modernizáciou materiálno - technického vybavenia okrem realizácie projektu aj na iné aktivity/činnosti nesúvisiace s realizáciou projektu, oprávnené na financovanie z EŠIF a ŠR SR sú len pomerné výdavky na obstaranie tohto majetku****.*

Na základe Vášho popisu si dovoľujeme upriamiť pozornosť na podmienku poskytnutia príspevku č. 14 Podmienka oprávnenosti aktivít projektu kde sa uvádza, že typ aktivity e) nie je možné realizovať ako samostatný typ aktivity len v kombinácii s aktivitami a), až c).

Zároveň len pripomíname, že žiadosti o NFP sú predmetom administratívneho resp. odborného hodnotenia, v rámci ktorého odborní hodnotitelia posudzujú projekty podľa *Kritérií pre výber projektov - hodnotiace kritériá* – Príloha č. 6 výzvy. Odporúčame Vám preštudovať aj tento dokument pred odoslaním finálnej verzie žiadosti o NFP.

**Otázka č.14:**

1. Je oprávneným žiadateľom aj súkromná odborná škola zriadená v zmysle zákona č. 596/2003?
2. Môže táto súkromná škola zrekonštruovať akúkoľvek budovu, aby v nej mohla realizovať svoju činnosť? Samozrejme za splnenia všetkých ostatných podmienok výzvy.

**Odpoveď:**

1. V zmysle podmienky poskytnutia príspevku č. 1 právna forma je uvedené:

Oprávnení žiadatelia:

-              organizácie štátnej správy (ústredné orgány štátnej správy),  stredné odborné školy/odborné učilištia)

-              samosprávne kraje, stredné odborné školy/odborné učilištia,

-              mimovládne/neziskové organizácie (nezisková organizácia nezisková organizácia ako poskytovateľ všeobecne prospešných služieb v oblasti vzdelávania, cirkev a náboženská spoločnosť, združenie, stredné odborné školy/odborné učilištia,

**-              právnické a fyzické osoby (podľa § 2 ods. 2 Obch. zákonníka), stredné odborné školy/odborné učilištia.**

Oprávnenými žiadateľmi sú vyššie uvedení zriaďovatelia stredných odborných škôl/odborných učilíšť, ako aj stredné odborné školy/ odborné učilištia v ich zriaďovateľskej pôsobnosti.

1. Áno, pri splnení všetkých podmienok poskytnutia príspevku definovaných vo výzve.